b'\n_START_ARTICLE_\nCroix de guerre (Belgia)\n_START_PARAGRAPH_\nCroix de guerre, flamsk Oorlogskruis, norsk Krigskorset, er benevnelsen p\xc3\xa5 tre belgiske krigsdekorasjoner, to for innsats i f\xc3\xb8rste og andre verdenskrig, den tredje for allmenn krigsinnsats. Utmerkelser med samme navn finnes ogs\xc3\xa5 i Frankrike og Luxembourg.\n_START_SECTION_\nKrigskorset 1915\n_START_PARAGRAPH_\nCroix de guerre ble f\xc3\xb8rste gang innstiftet 25. oktober 1915 til bel\xc3\xb8nning av den som s\xc3\xa6rlig utmerket seg under den f\xc3\xb8rste verdenskrig._NEWLINE_Utmerkelsen er utformet som et malteserkors med to korslagte sverd. Korset er av bronse. Midt i korset er Belgias l\xc3\xb8ve avbildet. Korset er opphengt i b\xc3\xa5ndet i et ledd best\xc3\xa5ende av en kongelig krone. Baksiden har en \xc2\xabA\xc2\xbb, for kong Albert I. B\xc3\xa5ndet er r\xc3\xb8dt med fem gr\xc3\xb8nne striper. Som tilleggsutmerkelse kunne b\xc3\xa5ndet utstyres med en l\xc3\xb8ve i gull, s\xc3\xb8lv eller bronse eller med en palme med bokstaven A i gull, s\xc3\xb8lv eller bronse.\n_START_SECTION_\nKrigskorset 1940\n_START_PARAGRAPH_\nCroix de guerre 1940 ble innstiftet 20. juli 1941 av Belgias regjering , under dens eksil i London, til bel\xc3\xb8nning av milit\xc3\xa6rt personell som hadde utmerket seg med tapperhet i kamp mot fienden. Utmerkelsen kunne ogs\xc3\xa5 tildeles milit\xc3\xa6re avdelinger og utledninger._NEWLINE_Utmerkelsen er utformet som et malteserkors med to korslagte sverd. Korset er av bronse. Midt i korset er Belgias l\xc3\xb8ve avbildet. Korset er opphengt i b\xc3\xa5ndet i et ledd best\xc3\xa5ende av en kongelig krone. Baksiden har en \xc2\xabL\xc2\xbb, for kong Leopold III. B\xc3\xa5ndet er r\xc3\xb8dt med tre smale gr\xc3\xb8nne striper p\xc3\xa5 hver side. Som tilleggsutmerkelse kan b\xc3\xa5ndet utstyres med en l\xc3\xb8ve i gull, s\xc3\xb8lv eller bronse eller med en bronsepalme med bokstaven L. Videre kunne korset tildeles med korslagte ankre i bronse for sj\xc3\xb8folk eller med bronset\xc3\xa5rn for sivile innsats.\n_START_SECTION_\nKrigskorset\n_START_PARAGRAPH_\nDekorasjonen Croix de guerre ble innstiftet 3. april 1954 som en allmenn dekorasjon for fortjenstfull innsats i krigs. Korset er identisk med Croix de guerre 1940 bortsett fra at korsmidten prydes av Belgias kongelige v\xc3\xa5pen og baksiden av Belgias l\xc3\xb8ve. Ordensb\xc3\xa5ndet er ogs\xc3\xa5 her r\xc3\xb8dt med tre smale gr\xc3\xb8nne striper p\xc3\xa5 hver side.'